Invitation Café se Goud & vuil-pienk dankie koeverte - Mooi Troues
Bruidspare raak deesdae vreeslik kreatief met dankie-sê geskenke vir gaste. Enigiets vanaf konfyt botteltjies, luukse sjokolades en selfs plantjies is relevant! Alhoewel dit beslis 'n glimlag op jou gaste se gesig sit, is dit slegs 'n kwessie van tyd voor dit 'n verre herinnering word wanneer die plantjie tydens 'n lang vakansie by die huis gelos word of klein nuuskierige handjies die lekkergoed blik beetkry. Indien jou begroting dit toelaat, kan jy steeds een van hierdie oulike dankie-sê geskenkies oorweeg, maar dit is belangrik om ook iets sentimenteel vir jou gaste te gee wat vir altyd kan dien as 'n herinnering aan julle troudag. Invitation Café het pragtige goud en vuil-pienk koeverte ontwerp wat hierdie doel kan vervul. Só kan jy seker maak dat jou gaste altyd iets spesiaal van jou en jou geliefde sal hê.